ಆಶಾಪೂರ್ಣ ದೇವಿ ಕೆ.

## ಆಶಾಪೂರ್ಣ ದೇವಿ ಕೆ.
ಆಶಾಪೂರ್ಣ ದೇವಿ ( ೮ ಜನವರಿ ೧೯೦೯ - ೧೨ ಜುಲೈ ೧೯೯೫), ಬಂಗಾಳಿ ಭಾಷೆಡ್ ಒರಿ ಪ್ರಮುಖ ಭಾರತೀಯ ಕಾದಂಬರಿಕಾರೆ ಬೊಕ್ಕ ಕವಿ ಆದಿತ್ತೆರ್. ಮೇರೆಗ್ ೧೯೭೬ಡ್ ಜ್ಞಾನಪೀಠ ಪ್ರಶಸ್ತಿ ಬೊಕ್ಕ ಪದ್ಮಶ್ರೀ ಪ್ರಶಸ್ತಿನ್ ಭಾರತ ಸರಕಾರ, ಡಿ.ಲಿಟ್. ಜಬಲ್ಪುರ್, ರವೀಂದ್ರ ಭಾರತಿ, ಬುರ್ದ್ವಾನ್ ಬೊಕ್ಕ ಜಾದವ್ಪುರ್ ವಿಶ್ವವಿದ್ಯಾಲಯೊಲೆಡ್ದ್. ವಿಶ್ವ ಭಾರತಿ ವಿಶ್ವವಿದ್ಯಾಲಯ 1989ಡ್ ದೇಶಿಕೊಟ್ಟಂ ಪಂಡ್ದ್ ಗೌರವ ಕೊರ್ತುಂಡು. ಒರಿ ಕಾದಂಬರಿಕಾರೆ ಬೊಕ್ಕ ಸಣ್ಣ ಕತೆ ಬರವುದಾರೆ ಆದ್ ಅರೆನ ಕೊಡುಗೆಗ್, ಸಾಹಿತ್ಯ ಅಕಾಡೆಮಿ 1994ಡ್ ಸಾಹಿತ್ಯ ಅಕಾಡೆಮಿ ಫೆಲೋಶಿಪ್ ನ್ ಅತ್ಯುನ್ನತ ಗೌರವೊನು ಕೊರ್ತುಂಡು.

## ಜೀವನ ಚರಿತ್ರೆ
ಆಶಾಪೂರ್ಣ ದೇವಿ ೧೯೦೯ ಜನವರಿ ೮ ದಾನಿ ಉತ್ತರ ಕಲ್ಕತ್ತಾಡ್ ಒಂಜಿ ಬೈದ್ಯ ಮನೆತನೊಡು ಪುಟ್ಟಿಯೆರ್. ಅರೆನ ಪಿರಾಕ್ದ ಇಲ್ಲ್ ಗುಪ್ತಾ ಬಾರಿ, ಬೇಗಂಪುರ್, ಹೂಗ್ಲಿ ಜಿಲ್ಲೆಡ್ ಉಂಡು. ಅರೆನ ಪುಟ್ಟಿನ ಪುದರ್ ಆಶಾ ಪೂರ್ಣ ದೇವಿ (ಗುಪ್ತ). ಅಲೆನ ಎಲ್ಯ ಬಾಲ್ಯೊನು ಒಂಜಿ ಸಾಂಪ್ರದಾಯಿಕ ಬೊಕ್ಕ ಅತ್ಯಂತ ಸಂಪ್ರದಾಯವಾದಿ ಕುಟುಂಬೊಡು ಕಳೆಯೆರ್. ಇಲ್ಲದ ಪೊಣ್ಣು ಜೋಕುಲೆಗ್ ಶಾಲೆಗ್ ಪೋಯೆರೆ ಅನುಮತಿ ಇಜ್ಜಿ. ಖಾಸಗಿ ಟ್ಯೂಟರ್ ಲೆನ್ ಜೋಕುಲೆಗ್ ಮಾತ್ರ ನೇಮಕ ಮಲ್ತೆರ್. ಬಾಲೆ ಆನಗ ಆಶಾಪೂರ್ಣೆ ತನ್ನ ಎದುರುಡು ಕುಲ್ಲುನ ಅಣ್ಣನಕುಲೆನ ವಾಚನೊಲೆನ್ ಕೇನ್ವೊಂದಿತ್ತೆ ಪನ್ಪೆರ್ ಬೊಕ್ಕ ಅಯಿಟ್ ಅಕ್ಷರೊಲೆನ್ ಕಲ್ಪುವೆರ್. ಆಶಾಪೂರ್ಣೆಗ್ ಅಂಚನೆ ಔಪಚಾರಿಕ ಶಿಕ್ಷಣ ಇಜ್ಜಂದಿನಾಂಡಲಾ, ಅಲೆಗ್ ಸ್ವಯಂ ಶಿಕ್ಷಣ ಉಂಡು.

ಆಶಾಪೂರ್ಣೆರೆನ ಅಪ್ಪೆ ಹರೇಂದ್ರ ನಾಥ್ ಗುಪ್ತೆರ್ ಆ ಕಾಲೊದ ಒರಿ ಪುದರ್ ಪೋಯಿನ ಕಲಾವಿದೆರ್, ಫರ್ನಿಚರ್ ಮಲ್ಪುನ ಸಿ.ಲಾಜರಸ್ & ಕೋ.ಡ್ ಡಿಸೈನರ್ ಆದ್ ಬೇಲೆ ಮಲ್ತೊಂದಿತ್ತೆರ್. ಆಶಾಪೂರ್ಣೆರೆನ ಅಮ್ಮೆ ಸರೋಳ ಸುಂದರಿ ಮಸ್ತ್ ಗ್ರಂಥ ಪ್ರೇಮಿಯಾದಿತ್ತೆರ್.ಶಾಸ್ತ್ರೀಯ ಬೊಕ್ಕ ಕತೆತ ಪುಸ್ತಕೊಲೆನ್ ಓದುನ ಅಲೆನ "ತೀವ್ರ ಬಾಸೆ" ಆಶಾಪೂರ್ಣೆ ಬೊಕ್ಕ ಅಲೆನ ಅಕ್ಕನಕ್ಲೆಗ್ ಅಕ್ಲೆನ ಎಲ್ಯ ಪ್ರಾಯೊಡು ಪೋಂಡು.

## ವೈವಾಹಿಕ ಜೀವನ
ಆಶಾಪೂರ್ಣಾನ್ 1924ಡ್ 15 ವರ್ಸೊದ ಪೊರ್ತುಡು ಮದಿಮೆ ಆಯೆರೆ ಕಡಪುಡುವೆರ್, ಕಲ್ಕತ್ತಾನ್ ಬುಡ್ದು ಕೃಷ್ಣನಗರೊಡು ತನ್ನ ಮದಿಮೆದ ಕುಟುಂಬದ ನಿವಾಸೊಗು ಪೋಯೆರ್. ಆರ್ ಕಾಲಿದಾಸ್ ಗುಪ್ತಾನ್ ಮದಿಮೆ ಆಯೆರ್, ಬೊಕ್ಕ ಅಕುಲು ಸ್ಥಾಪನೆ ಆನಗ ಅಕುಲು ಆಗಾಗ್ಗೆ ಬೇತೆ ಜಾಗೆಗ್ ಪೋಯೆರ್. ೧೯೨೭ಡ್ ಅಕುಲು ಕಲ್ಕತ್ತಾಡ್ ನೆಲೆಯಾಯೆರ್ ಅಲ್ಪ ಅಕುಲು ೧೯೬೦ ಮುಟ್ಟ ಜೀವನ ಮಲ್ತೆರ್. ಅಪಗ ಅಕುಲು ಅಕ್ಲೆನ ಒಂಜೇ ಮಗೆ ಸುಶಾಂತಾ, ಮಗೆ ನೂಪುರ್ ಬೊಕ್ಕ ಒರಿ ಮೊಮ್ಮಗ ಶತರುಪಾನೊಟ್ಟುಗು ಗೋಲ್ಪಾರ್ಕ್ ದ ಸುತ್ತಮುತ್ತ ಒಂಜಿ ಪ್ರತ್ಯೇಕ ಫ್ಲಾಟ್ ಗ್ ಪೋಯೆರ್. ಬೊಕ್ಕ 1967ನೇ ಇಸವಿಡ್ ಕುಟುಮೊಗು ಬೇತೆ ಒಂಜಿ ಮೊಮ್ಮಗಳ್ಳಿ ಶತದೀಪ ಸೇರ್ದೆರ್. ೧೯೭೦ಡ್ ಕಾಳಿದಾಸ್ ಗುಪ್ತ ಬೊಕ್ಕ ಆಶಾಪೂರ್ಣೆರ್ ೧೭ ಕಾನುಂಗೊ ಪಾರ್ಕ್ ಡ್ ಗಾರಿಯಾಡ್ ತನ್ನ ಸ್ವಂತ ಇಲ್ಲ್ ಕಟ್ಟ್ ದೆರ್. ಆಶಾಪೂರ್ಣ 1995 ಜುಲೈ 13 ತಾರೀಕ್ ಗ್ ತೀರ್ನ ಮುಟ್ಟ ಅಲ್ಪನೆ ಜೀವನ ಮಲ್ತೆರ್.

## ಬರವುದ ಜೀವನ
ಬರವುದ ಜೀವನದ ಸುರುತ ಕಾಲೊಡು, ಆಶಾಪೂರ್ಣೆ ಜೋಕುಲೆಗಾತ್ರ ಮಾತ್ರ ಬರೆಯೆರ್ - ಛೋಟೊ ಠಾಕೂರ್ದಾರ್ ಕಾಶಿ ಯಾತ್ರೆ (ಮಲ್ಲ ಚಿಕ್ಕಪ್ಪೆ ವಾರಾಣಸಿಗ್ ಪೋಪೆರ್) 1938ಡ್ ಪ್ರಕಟವಾದ್ ಸುರುತ ಮುದ್ರಣ ಆವೃತ್ತಿ ಆದುಂಡು, ಅಯಿಡ್ದ್ ಬೊಕ್ಕ ಅರೆನ ಸಾಹಿತ್ಯ ಜೀವನೊಡು ಬೇತೆ ಬೇತೆ ಆವೃತ್ತಿಲು ಬತ್ತ್ಂಡ್. 

೧೯೩೬ನೇ ಇಸವಿಡ್ ಆನಂದ ಬಜಾರ್ ಪತ್ರಿಕಾದ ಪೂಜಾ ಸಂಚಿಕೆಡ್ ಪ್ರಕಟ ಆಯಿನ "ಪತ್ನಿ ಓ ಪ್ರೇಯಸಿ" ಪನ್ಪಿನ ಮಲ್ಲಕಲೆಗಾದ್ ಸುರುಕು ಒಂಜಿ ಕಥೆನ್ ಬರೆಯೆರ್. ಪ್ರೇಮ್ ಒ ಪ್ರಯೋಜನ್ ಪಂಡ ಅರೆನ ಸುರುತ ಕಾದಂಬರಿ ವಯಸ್ಕೆರೆಗ್, 1944ಡ್ ಪ್ರಕಟ ಆಂಡ್. ಅರೆನ ಮ್ಯಾಗ್ನಮ್ ಒಪಸ್, ತ್ರಿಕಥೆ ಪ್ರಥಮ್ ಪ್ರತಿಶ್ರುತಿ (1964), ಸುಬರ್ನೋಲತಾ (1967) ಬೊಕ್ಕ ಬಕುಲ್ ಕಥಾ (1974), ಮಹಿಳೆಯೆರೆಗ್ ಸಮಾನ ಹಕ್ಕುಲೆನ್ ಸಾಧಿಸವುನ ಅಂತ್ಯವಿಲ್ಲದ ಹೋರಾಟೊನು ಸಂಕೇತಿಸವುಂಡು ಮಿಂಟ್ ಗ್ ಬರೆಯಿನ ಸೋಮಕ್ ಘೋಷಲ್ ನ ಪ್ರಕಾರ, "ಆಶಾಪೂರ್ಣ ದೇವಿ ಸಾಮಾಜಿಕ, ಆರ್ಥಿಕ ಬೊಕ್ಕ ಮಾನಸಿಕ ಪರಿಸ್ಥಿತಿಡ್ದ್ ಕ್ಲಾಸ್ಟ್ರೋಫೋಬಿಕ್ ಆದ್ ಜೀವನೊನು ನಿರ್ಬಂಧೊಡು ದೀತಿನ ಪೊಣ್ಣುಲು ಬೊಕ್ಕ ಪುರುಷೆರೆನ ಬಗ್ಗೆ ಬರೆಯೆರ್.

"ಅಲೆನ ಸಾವುದ ನಂತರ, ಅಲೆಗ್ ಮಸ್ತ್ ಬಹುಮಾನೊಲು ಬೊಕ್ಕ ಪ್ರಶಸ್ತಿಲೆನ್ ಗೌರವಿಸಯೆರ್.ಜನವರಿ ೨೦೦೯ಡ್, ​​ದೂರದರ್ಶನ್ ಅರೆನ ಬಗ್ಗೆ ಒಂಜಿ ಸಾಕ್ಷ್ಯಚಿತ್ರೊನು ಪ್ರಸಾರ ಮಲ್ತೆರ್, ಬೊಕ್ಕ ಅರೆನ ೧೦೧ನೇ ಪುಟ್ಟು ಪರ್ಬೊನು ಆಚರಣೆ ಮಲ್ಪೆರೆ ಒಂಜಿ ರಡ್ಡ್ ದಿನೊತ ಕಾರ್ಯಕ್ರಮೊನು ಆಯೋಜಿಸಯೆರ್.

## ಪ್ರಶಂಸೆಲು
ಕಲ್ಕತ್ತಾ ವಿಶ್ವವಿದ್ಯಾಲಯೊಡ್ದ್ ಲೀಲಾ ಪ್ರಶಸ್ತಿ (೧೯೫೪)

ಭುವನ್ ಮೋಹಿನಿದಾಸ್ ಚಿನ್ನದ ಪದಕ (೧೯೬೬) 

ಪಶ್ಚಿಮ ಬಂಗಾಳ ಸರ್ಕಾರದ ರವೀಂದ್ರ ಪ್ರಶಸ್ತಿ (೧೯೬೬) 

ಪ್ರೋಥೊಮ್ ಪ್ರೊತಿಶ್ರುತಿ ಪನ್ಪಿನ ಕಾದಂಬರಿಗ್ ಭಾರತ ಸರ್ಕಾರೊಡ್ದ್ ಜ್ಞಾನಪೀಠ ಪ್ರಶಸ್ತಿ (೧೯೭೬). 

ಬಂಜಿಯಾ ಸಾಹಿತ್ಯ ಪರಿಷತ್ ದ ಹರನಾಥ ಘೋಷ್ ಪದಕ (೧೯೮೮)

ಕಲ್ಕತ್ತಾ ವಿಶ್ವವಿದ್ಯಾಲಯದ ಜಗತ್ತರಿಣಿ ಚಿನ್ನದ ಪದಕ (೧೯೯೩)

## ಉಲ್ಲೇಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026